****

**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL PRIĖMIMO Į KĖDAINIŲ RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO**

2017 m. gruodžio 22 d. Nr. TS-228

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 29 straipsnio 2, 3 ir 4 dalimis, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, Kėdainių rajono savivaldybės taryba nusprendžia:

1. Patvirtinti Priėmimo į Kėdainių rajono savivaldybės bendrojo ugdymo mokyklas tvarkos aprašą (pridedama).

2. Pripažinti netekusiu galios Kėdainių rajono savivaldybės tarybos 2014 m. kovo 28 d. sprendimą Nr. TS-39 „Dėl Priėmimo į Kėdainių rajono savivaldybės bendrojo ugdymo mokyklas tvarkos aprašo ir Kėdainių rajono savivaldybės bendrojo ugdymo mokykloms priskirtų aptarnavimo teritorijų patvirtinimo“ su visais jo papildymais ir pakeitimais.

3. Šis sprendimas įsigalioja 2018 metų sausio 2 d.

Savivaldybės meras Saulius Grinkevičius

PATVIRTINTA

Kėdainių rajono savivaldybės tarybos

2017 m. gruodžio 22 d. sprendimu Nr. TS-228

**PRIĖMIMO Į KĖDAINIŲ RAJONO SAVIVALDYBĖS BENDROJO UGDYMO MOKYKLAS TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimo į Kėdainių rajono savivaldybės bendrojo ugdymo mokyklas tvarkos aprašas (toliau – Aprašas) nustato asmenų priėmimą mokytis Kėdainių rajono savivaldybės bendrojo ugdymo mokyklose priėmimo kriterijus, dokumentus, kuriuos turi pateikti į mokyklą priimami asmenys ir (ar) jų tėvai (globėjai, rūpintojai), prašymų ir kitų dokumentų priėmimo vietą, priėmimo pradžią ir pabaigą, prašymų registravimo ir asmenų priėmimo tvarką.

2. Klasių (grupių) skaičių ir mokinių skaičių jose, priešmokyklinio ugdymo grupių ir vaikų skaičiaus vidurkį grupėse kitiems mokslo metams bendrojo ugdymo mokyklose nustato ir patikslina Kėdainių rajono savivaldybės (toliau – Savivaldybės) taryba.

3. Apraše vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II SKYRIUS**

**PRIĖMIMO Į BENDROJO UGDYMO MOKYKLAS KRITERIJAI**

4. Į bendrąją mokyklą mokytis pagal priešmokyklinio ugdymo programą, pradinio ugdymo programą, pagrindinio ugdymo programos pirmąją ir antrąją dalis pirmumo teise priimami toje mokykloje mokytis pageidaujantys asmenys, gyvenantys mokyklai priskirtoje aptarnavimo teritorijoje (1 priedas). Į likusias laisvas vietas klasėse (grupėse) gali būti priimti asmenys, negyvenantys mokyklos aptarnavimo teritorijoje: pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių, mokykloje jau besimokančių mokinių broliai ir seserys, ir arčiausiai mokyklos gyvenantys asmenys.

5. Į bendrosios mokyklos pirmąją klasę mokytis priimami vaikai, kai jiems tais kalendoriniais metais sueina 7 metai; atsižvelgiama į individualią vaikų brandą ir pasirengimą mokyklai, jei pradinis ugdymas jiems ketinamas teikti vienais metais anksčiau.

6. Jei yra laisvų vietų, tėvų (globėjų, rūpintojų) ir vaikų pageidavimu į bendrąją mokyklą mokytis pagal pradinio ugdymo programą ir pagrindinio ugdymo programos pirmąją ir antrąją dalis gali būti priimami mokiniai, negyvenantys mokyklai priskirtoje aptarnavimo teritorijoje ar gyvenantys kitoje savivaldybėje.

7. Bendrąją bendrojo ugdymo mokyklą mokytis pagal vidurinio ugdymo programą asmenys renkasi patys. Į mokyklą pirmumo teise priimami asmenys, pageidaujantys tęsti mokymąsi pagal vidurinio ugdymo programą, baigę joje pagrindinio ugdymo programą. Jei norinčiųjų yra daugiau nei laisvų mokymosi vietų, pirmiausia priimami asmenys, gyvenantys savivaldybės, kurioje yra mokykla, teritorijoje, atsižvelgiant į jų pageidavimą tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį, mokymąsi pagal vidurinio ugdymo programą ir mokymosi pasiekimus (pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus).

8. Lietuvos Respublikos piliečių, užsieniečių, turinčių teisę nuolat ar laikinai gyventi Lietuvos Respublikoje, lietuvių kilmės užsieniečių ir išeivių vaikai bei suaugusieji, nemokantys valstybinės kalbos arba dar nepasiekę numatyto patenkinamo pasiekimų lygio pagrindinio ugdymo lietuvių kalbos programoje ar vidurinio ugdymo lietuvių kalbos ir literatūros programoje, į bendrojo ugdymo mokyklas priimami vadovaujantis Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800 „Dėl Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“.

**III SKYRIUS**

**PRIĖMIMO VYKDYMAS**

9. Priėmimą vykdo bendrojo ugdymo mokyklos direktorius ir priėmimo komisija. Komisijos sudėtis, komisijos darbo reglamentas, posėdžių darbo laikas ir vieta viešinama mokyklos interneto svetainėje.

10. Prašymai pradėti mokytis bendrojoje mokykloje nuo rugsėjo 1 d. pagal ugdymo programas ir dokumentai, nurodyti Nuosekliojo mokymosi pagal bendrojo ugdymo programas tvarkos apraše, priimami tik į vieną pasirinktą bendrąją mokyklą nuo sausio 2 d. iki rugpjūčio 31 d. Asmenys priimami mokytis per mokslo metus pagal šio Aprašo 4 ir 6 punktus. Prašymai ir kiti dokumentai registruojami vadovaujantis Dokumentų rengimo taisyklėse nustatyta gaunamų dokumentų registravimo tvarka.

11. Asmuo, baigęs užsienio valstybės, tarptautinės organizacijos bendrojo ugdymo programą ar jos dalį, priimamas mokytis bendra tvarka; pagal pateiktus dokumentus, kurie įteisina mokymosi pasiekimus, pripažįstami mokinio mokymosi rezultatai ir jie įskaitomi. Mokykla tuo atveju, kai asmuo yra baigęs tarptautinę pradinio ar pagrindinio ugdymo programą ar jos dalį, tačiau neturi dokumento, įteisinančio mokymosi pasiekimus, nustato jo mokymosi pasiekimų atitiktį mokymosi pasiekimams, numatytiems Bendrosiose ugdymo programose; prireikus organizuojamas įgytų pasiekimų patikrinimas.

12. Rezultatai apie priėmimą mokytis bendrojoje mokykloje skelbiami ne vėliau kaip birželio 10 d. mokyklos interneto svetainėje.

13. Už pateiktų duomenų teisingumą atsako pateikėjas teisės aktų nustatyta tvarka.

14. Asmens priėmimas mokytis įforminamas iki pirmos mokymosi dienos mokymo sutartimi tarp mokyklos ir mokinio ar jo tėvų (globėjų, rūpintojų) pagal Nuosekliojo mokymosi pagal bendrojo ugdymo programas tvarkos aprašą.

15. Aktualiems, Apraše nenumatytiems atvejams nagrinėti sudaroma Priėmimo į Kėdainių rajono savivaldybės bendrojo ugdymo mokyklas nenumatytų atvejų komisija (toliau – Komisija), sudaryta iš mokyklų savininko teises ir pareigas įgyvendinančios institucijos ir mokyklų atstovų (2 priedas). Komisija vadovaujasi Priėmimo į Kėdainių rajono savivaldybės bendrojo ugdymo mokyklas nenumatytų atvejų komisijos darbo reglamentu (3 priedas).

**IV SKYRIUS**

**BAIGIAMOSIOS NUOSTATOS**

16. Bendrojo ugdymo mokyklos vadovaujasi šiuo Aprašu ir kitais teisės aktais. Aprašas skelbiamas bendrojo ugdymo mokyklų interneto svetainėse.

17. Vykdant priėmimo į mokyklas priežiūros eigą ir šiam procesui pasibaigus, rezultatai skelbiami Kėdainių rajono savivaldybės interneto svetainėje.

–––––––––––––––––––––––––

Kėdainių rajono savivaldybės tarybos

2017 m. gruodžio 22 d. sprendimo Nr. TS-228

1 priedas

**KĖDAINIŲ RAJONO SAVIVALDYBĖS BENDROJO UGDYMO MOKYKLŲ PASKIRTYS IR JOMS PRISKIRTOS APTARNAVIMO TERITORIJOS**

**1. Kėdainių „Atžalyno“ gimnazija**, bendroji gimnazija, skirta 15–18 metų mokiniams mokytis pagal pagrindinio ugdymo programos antrąją dalį ir vidurinio ugdymo programą: Akacijų, Alyvų, Alksnių, J. Basanavičiaus g. (nuo Nr. 67), Beržų, Teklės Bružaitės, Antano Būdvyčio, Chemikų, Dvaro, Eglių, Gegučių, Gluosnių gatvės, Ievų skersgatvis, Janušavos gatvė, Janušavos aikštė, Jazminų, Kadagių, A. Kanapinsko gatvės, Kaštonų skersgatvis, Klevų, Lakštingalų, Lauko, Liaudies gatvės, Liepų takas, Lygioji, Mindaugo, Paparčių gatvės, Parko skersgatvis, Juozo Paukštelio, Pavasario, Putinų, Pauliaus Rabikausko gatvės, Ramybės skveras, Rasos, Respublikos gatvės, Saulės skersgatvis, Skroblų, Topolių, Uosių, Juozo Urbšio gatvės, Vasaros skveras, Vyturių, Žalgirio, Žemčiūgų gatvės; Kėdainių miesto seniūnijos kaimai.

**2. Kėdainių šviesioji gimnazija**, bendroji gimnazija, skirta 15–18 metų mokiniams mokytis pagal pagrindinio ugdymo programos antrąją dalį ir vidurinio ugdymo programą: Ateities, Aušros gatvės, Aušros, Ąžuolų skersgatviai, Babėnų, J. Basanavičiaus g. (iki Nr. 67), Bebrų, Berželių, J. Biliūno, Kazio Binkio, Birutės, Budrio, S. Dariaus ir S. Girėno, Daržų, M. Daukšos, Daumantų, Derliaus gatvės, Devynbalsių alėja, Didžioji gatvė, Didžiosios Rinkos aikštė, Dotnuvos, Draugystės, Dubinės, Džiazo, Elektrėnų, Elevatoriaus gatvės, Gandrų krantinė, Gedimino, Gegužės, Gėlių, Genių Slėnio, Gylių, Gulbių Vingio, Ilgoji, S. Jaugelio Telegos, J. Janonio, Josvainių, Jubiliejaus, Juodkiškio, Jurginų, Kalno, Karklų, Mikalojaus Katkaus, Kauno gatvės, Kėkštų takas, Kęstučio, Klonio, Knypavos gatvės, Knypavos Rinkos aikštė, Kosmonautų, Krantinės, Kranto, V. Kudirkos, Laisvės, Jurgio Lebedžio gatvės, Liepų alėja, P. Lukšio, Medelyno, Metalistų, A. Mickevičiaus, Česlovo Milošo, Minareto, Miškininkų, Miško, Vytauto Montvilos, Nevėžio, Nuokalnės, Obelų, Paeismilgio, Palangos gatvės, Pempių kelias, Pergalės, Pievų, Pirmūnų, Posūkio, Pramonės, Pušynėlio, Pušyno, Radvilų, Ramunių, Rytų, Rožių, Rudens, Rūtų, Samanų, Saulėlydžio, Saulėtekio, Senoji gatvės, Senosios Rinkos aikštė, Skardžio, Skongalio, Smilgos, Sodininkų, Sodų gatvės, Sporto takas, Statybininkų, Strazdelio, V. Svirskio, Šermukšnių, Šermuonėlių, Šėtos, Šilelio, Šilo, Šlaito, Šviesos, Vygando Telksnio, Trumpoji, Tulpių, Tvenkinio, Kazio Ulvydo, Vydūno, Vienybės, Vilniaus, Vilties, Jono Viržonio gatvės, Vyšnių skersgatvis, Vytauto, Vokiečių, Zuikių, Žaltvykslių, Žaros, Žemaitės, Žibuoklių, Žydų, Žilvičių gatvės; Vilainių seniūnijos kaimai.

**3. Lietuvos sporto universiteto Kėdainių „Aušros“ progimnazija**, bendroji progimnazija, skirta 7 (6)–14 metų mokiniams mokytis pagal pradinio ugdymo programą ir pagrindinio ugdymo programos pirmąją dalį: Alksnių, Ateities, Aušros gatvės, Aušros, Ąžuolų skersgatviai, Babėnų, J. Basanavičiaus g. (nuo Nr. 123), Bebrų, Berželių, J. Biliūno, Birutės, Teklės Bružaitės, Budrio, Antano Būdvyčio, Chemikų, S. Dariaus ir S. Girėno, M. Daukšos, Daumantų gatvės, Devynbalsių alėja, Dotnuvos, Draugystės, Elektrėnų, Elevatoriaus gatvės, Gandrų krantinė, Gegužės, Gėlių, Genių Slėnio, Gylių, Gulbių Vingio, Ilgoji, J. Janonio, Jubiliejaus, Jurginų, A. Kanapinsko (neporiniai numeriai nuo Nr. 1 iki Nr. 37, poriniai numeriai nuo Nr. 2 iki Nr. 8), Karklų gatvės, Kėkštų takas, Kęstučio, Kosmonautų, Krantinės, V. Kudirkos, Laisvės, Liaudies gatvės, Liepų alėja, A. Mickevičiaus, Minareto, Miškininkų, Miško, Nevėžio, Nuokalnės, Obelų, Palangos, Juozo Paukštelio gatvės, Pempių kelias, Pergalės, Pievų, Posūkio, Pušynėlio, Pušyno, Pauliaus Rabikausko, Ramunių, Rasos, Respublikos, Rudens, Samanų, Saulėlydžio, Skardžio, Sodininkų gatvės, Sporto takas, Šermuonėlių, Šilo, Šlaito, Šviesos, Tvenkinio, Juozo Urbšio, Vydūno, Vienybės, Vilties gatvės, Vyšnių skersgatvis, Vytauto, Zuikių, Žaltvykslių, Žaros, Žibuoklių, Žilvičių gatvės; Bartkūniškių, Bogušiškių, Daukšių, Daumantų, Janušavos, Kėbonių, Keleriškių, Lipliūnų, Mantvilonių, Mištautų, Novočėbės, Pasmilgio, Pikelių, Ruminių, Ruoščių, Stasiūnų, Šiukštuliškių, Šventoniškio, Tubių*,* Varėnų, Varkalių kaimai.

**4. Kėdainių „Ryto“ progimnazija**, bendroji progimnazija, skirta 7 (6)–14 metų mokiniams mokytis pagal pradinio ugdymo programą ir pagrindinio ugdymo programos pirmąją dalį: Akacijų, Alyvų, J. Basanavičiaus g. (iki Nr. 122), Beržų, Dvaro, Eglių, Gedimino, Gegučių, Gluosnių gatvės, Ievų skersgatvis, Janušavos aikštė, Janušavos, S. Jaugelio Telegos, Jazminų, Josvainių, Kadagių, A. Kanapinsko (neporiniai numeriai nuo Nr. 39 iki Nr. 75, poriniai numeriai nuo Nr. 10 iki Nr. 50) gatvės, Kaštonų skersgatvis, Klevų, Knypavos, Lakštingalų, Lauko gatvės, Liepų takas, Lygioji, Mindaugo, Paparčių gatvės, Parko skersgatvis, Pavasario, Putinų gatvės, Ramybės skveras, Saulės skersgatvis, Skroblų, Sodų, Topolių, Uosių gatvės, Vasaros skveras, Vyturių, Vokiečių, Žalgirio gatvės; Kropilų kaimas.

**5. Kėdainių Juozo Paukštelio progimnazija**, bendroji progimnazija, skirta 7 (6)–14 metų mokiniams mokytis pagal pradinio ugdymo programą ir pagrindinio ugdymo programos pirmąją dalį: Kazio Binkio, Daržų, Derliaus, Didžioji gatvės, Didžiosios Rinkos aikštė, Dubinės, Džiazo, Juodkiškio, Kalno, Kauno, Mikalojaus Katkaus, Klonio gatvės, Knypavos Rinkos aikštė, Kranto, Jurgio Lebedžio, P. Lukšio, Medelyno, Metalistų, Česlovo Milošo, Vytauto Montvilos, Paeismilgio, Pirmūnų, Pramonės, Radvilų, Rytų, Rožių, Rūtų, Saulėtekio, Senoji gatvės, Senosios Rinkos aikštė, Skongalio, Smilgos, Statybininkų, Strazdelio, V. Svirskio, Šermukšnių, Šėtos, Šilelio, Vygando Telksnio, Trumpoji, Tulpių, Kazio Ulvydo, Vilniaus, Jono Viržonio, Žemaitės, Žemčiūgų, Žydų gatvės; Apytalaukio, Aristavos, Aristavėlės, Bajėniškio, Bublių, Būdų, Daukainių, Dilgių, Dvarčininkų, Galkantų, Gineitų, Katkų, Koliupės, Kūjėnų, Lepšynės, Melagių, Paobelio, Repengių, Skerdikų, Stebulių, Šetenių, Šlaitkalnio, Šventybrasčio, Taučiūnų, Tiskūnų, Valkaičių, Vasariškių, Vilainių, Zavišinės kaimai.

**6. Kėdainių suaugusiųjų ir jaunimo mokymo centras**, suaugusiųjų ir jaunimo mokykla suaugusiems asmenims mokytis pagal suaugusiųjų pradinio, pagrindinio ugdymo programas ir akredituotą vidurinio ugdymo programą; 12–16 metų paaugliams, stokojantiems mokymosi motyvacijos, socialinių įgūdžių, turintiems mokymosi sunkumų, linkusiems į praktinę veiklą, – pagal pagrindinio ugdymo programą, gaunant reikiamą resocializacinę pagalbą; 15–17 metų asmenys, patiriantys mokymosi sunkumų dėl nepalankios socialinės, ekonominės ir kultūrinės aplinkos arba grįžę į švietimo sistemą po iškritimo, norintys socializuotis, pritapti švietimo sistemoje per pasirinktą ir asmeniškai patrauklią praktinę veiklą – pagal produktyviojo mokymo programą, – gali mokytis Kėdainių rajono savivaldybės ir kitų savivaldybių pageidaujantys asmenys.

**7.** **Kėdainių** **specialioji mokykla**, specialioji mokykla, skirta 7 (6)–21 metų mokiniams, dėl įgimtų ir (ar) įgytų intelekto, elgesio ir emocijų, klausos, judesio ir padėties sutrikimų turintiems didelių ar labai didelių specialiųjų ugdymosi poreikių, mokytis pagal individualizuotas ir socialinių įgūdžių ugdymo programas, bendrąsias ir pritaikytas pradinio ir pagrindinio ugdymo programas: gali mokytis Kėdainių rajono savivaldybės ir šalies (regiono) asmenys, dėl įgimtų ir (ar) įgytų intelekto sutrikimų turintys didelių ar labai didelių specialiųjų ugdymo(si) poreikių.

**8. Akademijos gimnazija**, bendroji gimnazija, skirta 7 (6)–18 metų mokiniams mokytis pagal pradinio, pagrindinio ir vidurinio ugdymo programas, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Akademijos miestelis, Antušavos, Bakšių, Balsių, Beržų, Bokštų, Danilavos, Dotnuvos geležinkelio stotis, Gėlainių kaimai, Gudžiūnų geležinkelio stotis, Gudžiūnų miestelis, Gudžiūnų, Jaunakaimio, Jokūbaičių, Mantviliškio, Mantviliškio II, Naujaberžės, Naujųjų Bakainių, Naujųjų Lažų, Noreikių, Padotnuvio, Pakruostės, Piliamanto, Pilionių, Puodžių, Pupėnų, Ramėnų, Sandzėnų, Siponių, Stukų, Šalčmirių, Šiaudinės, Šlapaberžės, Vainotiškių, Valinavos, Vincgalio, Zacišių, Žemaičių kaimai.

**9. Josvainių gimnazija**, bendroji gimnazija, skirta 7 (6)–18 metų mokiniams mokytis pagal pradinio, pagrindinio ir vidurinio ugdymo programas: Angirių, Aukštdvario, Aukštkalnių, Bajėnų I, Bajėnų II, Barsukynės, Blandžių, Būdų, Būdviečių, Bumbulynės, Čiukiškių, Daubarų, Daukšų, Degimų, Dratkalnio, Duogių, Gailiakaimio, Galulaukių, Gegužių, Gižiemių, Gožių, Grašvos, Graužių, Grinelių, Grinių, Gučkampio, Ivaniškių, Jakšių, Jankūnų, Jasnagurkos, Josvainių kaimai, Josvainių miestelis, Juodgirio, Juodkaimių, Juodžių, Kampų I, Kampų II, Kanapėnos, Kantrimo, Karūnavos, Kilbisų, Kunionių, Kupsčių, Langakių, Laučynės, Lesčių, Lesčiukų, Macgalių, Maleikonių, Mantigailių, Mikališkių, Milašiūnų, Milvydų, Paaluonio, Pakalniškių, Paliediškių, Paliepių, Paliepiukų, Paskotiškės, Pavikšrupio, Pavinkšnių, Pažiedupio, Pelutavos, Pernaravos kaimai, Pernaravos miestelis, Pesliškių, Plaktinių, Preikapės, Rudakių, Rugėnų, Ruseinėlių, Ruseinių, Sauskojų, Skaistgirių, Svilių, Sviliukų, Šaravų, Šingalių, Šliužių, Vainikonių, Vainikų, Varnupės, Vencloviškių, Vincentavos, Viskaičių, Vytautėlių, Žostautėlių, Žostautų kaimai.

**10. Krakių Mikalojaus Katkaus gimnazija**, bendroji gimnazija, skirta 7 (6)–18 metų mokiniams mokytis pagal pradinio, pagrindinio ir vidurinio ugdymo programas, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Ambraziūnų, Antežerių, Antkalnio, Apirubių, Apušroto, Aukštuoliukų, Ažytėnų, Ąžuolytės, Bagotiškių, Barkūnėlių, Barkūniškio, Beržytės, Černovkos, Čystapolio, Daržbalio, Degimų, Deveikiškėlių, Deveikiškių, Digraičių, Diksių, Donavos, Dovydiškių, Gaidelių, Gersonės, Girynės, Girvainių, Gudaičių, Guptilčių, Jankūnų, Jaugilių, Jaugilkos, Jurgaičių, Keturkiemių, Krakių kaimai, Krakių miestelis, Krymo, Kukoriškių*,* Lenčių, Liubokinės, Maconių, Mąstautų, Medininkų, Meironiškėlių, Meironiškių, Mikniūnų, Milvydų, Mumaičių, Norkūnų, Pajieslio,Pakarklių, Palainiškių, Pališkėlių, Pališkių, Parezgio, Paropėlio, Paskardžių, Paskerdūmio, Paskerdūmiuko, Pašušvio, Patranio, Peštiniukų, Pilsupėlių, Pilsupių, Plaukių, Plinkaigalio, Purvaičių, Rėgulių, Rezgių, Rimkų, Rukų, Simoniškių, Skirgailinės, Slabados, Sutkūnų, Šilainių, Šmotiškėlių, Šmotiškių, Špitolpievio, Šulaičių, Šulcavos, Tauginiškių, Trakų, Ustronės, Užvarčių, Vailainių, Vantainių, Vytautinės, Vosbučių, Zembiškio, Žaliosios, Žebgraužių, Žitaičių kaimai.

**11. Šėtos gimnazija**, bendroji gimnazija, skirta 7 (6)–18 metų mokiniams mokytis pagal pradinio, pagrindinio ir vidurinio ugdymo programas: Aleksandriškio, Aristavos, Aristavėlės, Aukštųjų Kaplių, Bajėniškio, Bebrikių, Biržulių, Bladikių, Bublių, Čerelių, Dargužių, Daukainių, Dilgių, Dvarčininkų, Glaušių, Griniškių, Gumbių, Jaskaičių, Jociūnų, Joknių, Jovaišų, Kamėnų, Katkų, Kezų, Kreivių, Kuronių, Liliūnų, Liolių, Lyviškių, Lokėnų, Margių, Maulių, Melagių, Mitėniškių, Norbutiškių, Pagirių kaimai, Pagirių miestelis, Paguirių, Pakščių, Papurvių, Pašėtės, Pašumerio, Petraičių, Plankių, Pručių, Rikliškių, Runeikių, Sangailų, Simanonių, Skerdikų, Stagelių, Stagių, Stebulių, Steponavos kaimai, Šėtos miestelis, Taučiūnų, Taujankos, Trakučių, Užlukių, Vaiškonių, Valakų, Valkaičių, Vidnapolio, Vivonių, Zapranų, Žegunių, Žeimelių, Žemųjų Kaplių, Žilionių kaimai.

**12. Dotnuvos pagrindinė mokykla**, bendroji pagrindinė mokykla, skirta 7 (6)–16 metų mokiniams mokytis pagal pradinio ir pagrindinio ugdymo programas, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Aušros, Ąžuolaičių kaimai, Dotnuvos miestelis, Naujųjų Bakainių, Naujųjų Lažų, Pakruostės, Puodžių, Urnėžių, Valinavos, Valučių kaimai.

**13. Labūnavos pagrindinė mokykla**, bendroji pagrindinė mokykla, skirta 7 (6)–16 metų mokiniams mokytis pagal pradinio ir pagrindinio ugdymo programas, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Akmenių, Ansainių, Aukupėnų, Baldinkos, Beinaičių, Bučiūnų, Eigulių, Gelnų, Ivaniškių, Jagminų, Juciūnų, Kačergių, Kruopių, Kudžionių, Labūnavos, Liaudiškių, Linelių, Liogailiškių, Medekšių, Nartautų, Nociūnų, Pabarupio, Pacūnų, Pamėklių, Pašilių, Pelėdnagių, Pėdžių, Puzaičių, Saviečių, Serbinų, Servitgalių, Sičionių, Slikių, Stašaičių, Šilainėlių, Šilainių, Užkapių, Vainiūnų, Zabieliškio, Žiogaičių kaimai.

**14. Miegėnų pagrindinė mokykla**, bendroji pagrindinė mokykla, skirta 7 (6)–16 metų mokiniams mokytis pagal pradinio ir pagrindinio ugdymo programas, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Alksnėnų, Antanavos, Devynduonių, Gasčiūnų, Margininkų, Miegėnų, Paberžės, Padruskalnio, Pamiškės, Terespolio, Tremtinių, Vikaičių, Žilvičių kaimai.

**15. Surviliškio Vinco Svirskio pagrindinė mokykla**, bendroji pagrindinė mokykla, skirta 7 (6)–16 metų mokiniams mokytis pagal pradinio ir pagrindinio ugdymo programas, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Bakainių, Bališkių, Berželės, Bitėnų, Čirelių, Daškonių, Dembnės, Gojaus, Jogniškių, Kalnaberžės, Kaukalnių, Kutiškių, Lažų, Lomeikiškių, Mociūnų, Močėnų, Pakruostės, Pakruostėlės, Sirutiškio, Spigučių, Sūriškių, Surviliškio kaimai, Surviliškio miestelis, Urbelių, Užupės, Vaidatonių, Vitėnų, Žirnenkos kaimai.

**16. Truskavos pagrindinė mokykla**, bendroji pagrindinė mokykla, skirta 7 (6)–16 metų mokiniams mokytis pagal pradinio ir pagrindinio ugdymo programas, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Anciškio, Bajoriškių, Daugėliškio, Dvariškių I, Dvariškių II, Gaisų, Gerdvilų, Kievagalio, Kušleikiškio, Lalų, Lančiūnavos, Lasongalio, Laukagalio, Likėnų, Milžemių, Naujasodės, Okainėlių, Okainių, Osinaukos, Oželių, Padėgių, Padvarninkų, Paežerių, Pagilupio, Pašilėlių, Pauslajo, Pavermenio, Petkūnų, Piktagalio, Pliupų, Pročiūnų, Ramygolkos, Ratlanksčio, Rekšių, Rudžių, Stasinės, Suradgalio, Ščiukiškio, Šnipiškio, Šukionių, Taujankų, Taujėnų, Trakų kaimai,Truskavos miestelis, Užvalkių, Užvermenės, Užžartėlės, Vaidilų, Vidulaukių, Volungiškių kaimai.

**17. Vilainių mokykla-darželis „Obelėlė“**, mokykla–darželis, skirtas 7 (6)–10 metų mokiniams mokytis pagal pradinio ugdymo programą, 6 (5) metų vaikams – pagal priešmokyklinio ugdymo programą ir vaikams iki 5 (4) metų – pagal ikimokyklinio ugdymo programą: Šėtos (nuo geležinkelio pervažos) gatvė; Aristavos, Aristavėlės, Bajėniškio, Bublių, Daukainių, Dilgių, Dvarčininkų, Katkų, Koliupės, Melagių, Skerdikų, Stebulių, Taučiūnų, Užlukių, Valkaičių, Vilainių kaimai.

\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės tarybos

2017 m. gruodžio 22 d. sprendimo Nr. TS-228

2 priedas

**PRIĖMIMO į kĖDAINIŲ RAJONO SAVIVALDYBĖS BENDROJO UGDYMO MOKYKLAS NENUMATYTŲ ATVEJŲ KOMISIJA**

Julius Lukoševičius, Kėdainių rajono savivaldybės administracijos Švietimo ir kultūros skyriaus vedėjas, pirmininkas,

Rita Karnilavičienė, Kėdainių r. Labūnavos pagrindinės mokyklos direktorė, narė,

Violeta Liutkienė, Kėdainių šviesiosios gimnazijos direktorė, narė,

Gintaras Petrulis, Kėdainių „Atžalyno“ gimnazijos direktorius, narys,

Tereza Sotnik, Kėdainių Juozo Paukštelio progimnazijos direktorė, narė.

\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės tarybos

2017 m. gruodžio 22 d. sprendimo Nr. TS-228

3 priedas

**PRIĖMIMO Į KĖDAINIŲ RAJONO SAVIVALDYBĖS BENDROJO UGDYMO MOKYKLAS NENUMATYTŲ ATVEJŲ KOMISIJOS DARBO REGLAMENTAS**

**I SKYRIUS**

**BENDROSIOS NUOSTATOS**

1. Priėmimo į Kėdainių rajono savivaldybės bendrojo ugdymo mokyklas nenumatytų atvejų komisijos darbo reglamentas (toliau – Reglamentas) nustato Priėmimo į Kėdainių rajono savivaldybės bendrojo ugdymo mokyklas tvarkos apraše nenumatytiems atvejams nagrinėti komisijos (toliau – Komisija) tvarką, funkcijas ir teises.

2. Komisija savo veikloje vadovaujasi Priėmimo į Kėdainių rajono savivaldybės bendrojo ugdymo mokyklas tvarkos aprašu (toliau – Aprašas), patvirtintu Kėdainių rajono savivaldybės tarybos sprendimu.

3. Komisiją sudaro pirmininkas ir keturi nariai. Keturi nariai skiriami iš bendrojo ugdymo mokyklų, vienas – iš rajono savivaldybės administracijos. Komisijos darbas grindžiamas kolegialiu klausimų svarstymu, teisėtumo, objektyvumo ir nešališkumo principais.

**II SKYRIUS**

**KOMISIJOS FUNKCIJOS IR TEISĖS**

4. Komisijos funkcijos:

4.1. nagrinėja aktualius, Apraše nenumatytus atvejus;

4.2. konsultuoja tėvus (globėjus, rūpintojus) mokinių priėmimo į bendrojo ugdymo mokyklas klausimais;

4.3. administracijos direktoriaus pavedimu sprendžia kitus klausimus, susijusius su Aprašo vykdymu.

5. Komisija turi teisę:

5.1. priimti sprendimą dėl tėvų (globėjų, rūpintojų) prašymo pagrįstumo ir siūlyti bendrojo ugdymo mokyklos direktoriui priimti atitinkamą individualų sprendimą dėl mokinio priėmimo;

5.2. atmesti prašymą kaip nepagrįstą;

5.3. priimti sprendimą dėl prašymo pagrįstumo (tėvų, mokyklos ir kt.) ir siūlyti Kėdainių rajono administracijos direktoriui dėl atitinkamo norminio teisės akto priėmimo.

**III SKYRIUS**

**PRAŠYMŲ PATEIKIMAS, KOMISIJOS DARBO ORGANIZAVIMAS**

6. Prašymą dėl Priėmimo asmuo pateikia Švietimo ir kultūros skyriui per dokumentų registravimo priimamąjį.

7. Prašymas pateikiamas, kai asmuo galvoja, kad pažeistos jo teisės dėl nereglamentuoto atvejo buvimo Apraše. Prašyme nurodomas vardas, pavardė, adresas, kontaktinis tel., mokykla. Trumpai, glaustai ir aiškiai išdėstoma prašymo esmė, prašymas pasirašytas.

8. Komisijai nagrinėti gali būti perduodami tėvų (globėjų, rūpintojų), administracijos, rajono savivaldybės tarybos narių prašymai, pareiškimai, skundai savo turiniu atitinkantys Aprašą.

9. Komisijos posėdžiai rengiami gavus prašymą.

10. Komisijos posėdžius organizuoja ir vadovauja pirmininkas.

11. Komisijos posėdis teisėtas, jei jame dalyvauja visi nariai.

12. Komisijos sprendimai priimami atviru balsavimu komisijos narių balsų dauguma.

13. Komisijos posėdžiai protokoluojami.

**IV SKYRIUS**

**BAIGIAMOSIOS NUOSTATOS**

14. Su Komisijos priimtais sprendimais supažindinami prašymo teikėjai ir atitinkamos bendrojo ugdymo mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_